ddrg/super_eurlex huggingface dataset:
KOMMISSIONENS BESLUTNING af 20. december 1995 om vedtagelse af specifikke foranstaltninger med henblik på midlertidigt at forbyde anvendelse af samlet kaution for visse fællesskabsforsendelser (Kun den tyske udgave er autentisk) (Tekst af betydning for EØS) (96/37/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (1), senest ændret ved forordning (EF) nr. 1762/95 (2), særlig artikel 360, og

ud fra følgende betragtninger:

Forbundsrepublikken Tysklands toldmyndigheder har ved skrivelse af 6. september 1995 udtrykt ønske om at kunne anvende nævnte artikel 360 til midlertidigt at forbyde anvendelse af samlet kaution for eksterne fællesskabsforsendelser af varer anført i bilaget til denne beslutning og ønsker Kommissionens tilslutning hertil;

der er meddelt særlige oplysninger om eksterne fællesskabsforsendelser af de pågældende varer, særlig i medfør af bestemmelserne i Rådets forordning (EØF) nr. 1468/81 (3);

det fremgår af dels oplysningerne fra Forbundsrepublikken Tysklands toldmyndigheder, dels oplysninger indhentet af Kommissionen, at der nu i betydeligt omfang synes at forekomme svig i forbindelse med de pågældende varer inden for rammerne af proceduren for ekstern fællesskabsforsendelse;

sådanne eksterne fællesskabsforsendelser frembyder en særlig stor risiko for svig, der kan medføre betydelig skade for de nationale budgetter og fællesskabsbudgettet og for de berørte erhvervskredse;

bekæmpelsen af svig ved forsendelse gør det nødvendigt at vedtage foranstaltninger på fællesskabsplan for at sikre, at den bliver så effektiv som muligt;

anmodningen fra Forbundsrepublikken Tysklands toldmyndigheder er berettiget -

VEDTAGET FØLGENDE BESLUTNING:

Artikel 1

Kommissionen tilslutter sig, at Forbundsrepublikken Tysklands toldmyndigheder i overensstemmelse med artikel 360 i forordning (EØF) nr. 2454/93 træffer specifikke foranstaltninger med henblik på fra en dato fastsat af nævnte myndigheder midlertidigt at forbyde anvendelse af samlet kaution for eksterne fællesskabsforsendelser af varer, der er anført i bilaget til denne beslutning.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 20. december 1995.

På Kommissionens vegne

Mario MONTI

Medlem af Kommissionen

(1) EFT nr. L 253 af 11. 10. 1993, s. 1.

(2) EFT nr. L 171 af 21. 7. 1995, s. 8.

(3) EFT nr. L 144 af 2. 6. 1981, s. 1.

BILAG

>TABELPOSITION>
KOMMISSIONENS BESLUTNING af 27. februar 1996 om ændring af beslutning 94/198/EF om særlige betingelser for import af fiskerivarer og akvakulturprodukter med oprindelse i Brasilien (Tekst af betydning for EØS) (96/193/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), senest ændret ved direktiv 95/71/EF (2), særlig artikel 11, stk. 5, og

ud fra følgende betragtninger:

Listen over de virksomheder der er godkendt af Brasilien til import af fiskerivarer og akvakulturprodukter til EF blev fastsat ved Kommissionens beslutning 94/198/EF (3); denne liste kan ændres, når den brasilianske kompetente myndighed har fremsendt en ny liste;

den brasilianske kompetente myndighed har fremsendt en ny liste;

det er nødvendigt at ændre listen over godkendte virksomheder i overensstemmelse hermed;

de i denne beslutning fastsatte foranstaltninger er fastsat i overensstemmelse med den procedure, der blev indført ved Kommissionens beslutning 90/13/EØF (4) -

VEDTAGET FØLGENDE BESLUTNING:

Artikel 1

Bilag B til beslutning 94/198/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 27. februar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 15.

(2) EFT nr. L 332 af 30. 12. 1995, s. 40.

(3) EFT nr. L 93 af 12. 4. 1994, s. 26.

(4) EFT nr. L 8 af 11. 1. 1990, s. 70.

BILAG

»BILAG B

>TABELPOSITION>
KOMMISSIONENS BESLUTNING af 29. januar 1996 om ændring af beslutning 94/360/EF om mindre hyppig fysisk kontrol af sendinger af bestemte produkter, der skal indføres fra tredjelande (Tekst af betydning for EØS) (96/104/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 95/52/EF (2), særlig artikel 8, stk. 3, og

ud fra følgende betragtninger:

Ved beslutning 94/360/EF (3), senest ændret ved beslutning 95/270/EF (4), vedtog Kommissionen foranstaltninger vedrørende mindre hyppig fysisk kontrol af produktsendinger, der indføres fra tredjelande; den mindre hyppige kontrol skulle gælde fra den 1. februar 1996 efter en gennemgang af hyppigheden på grundlag af resultaterne af al kontrol af indførte produktsendinger;

der kræves yderligere fremskridt med hensyn til harmonisering af importbetingelserne for indførte produkter;

der kræves mere erfaring med hensyn til medlemsstaternes kontrol af sendinger for at kunne gennemgå hyppigheden som fastsat i artikel 3, stk. 3; datoen for anvendelsen af mindre hyppig kontrol bør derfor udsættes til 1. januar 1997;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 94/360/EF foretages følgende ændringer:

- i artikel 3, stk. 1, ændres »den 1. december 1995« til »den 1. januar 1996«.

- i artikel 3, stk. 3, ændres »den 1. februar 1996« til »den 15. maj 1996«.

- i artikel 7 ændres »den 1. februar 1996« til »den 1. januar 1997«.

Artikel 2

Denne beslutning er rettet til medlemsstaterne.

Udfærdiget i Bruxelles, den 29. januar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 265 af 8. 10. 1995, s. 16.

(3) EFT nr. L 158 af 25. 6. 1994, s. 41.

(4) EFT nr. L 165 af 15. 7. 1995, s. 24.
KOMMISSIONENS BESLUTNING af 10. juli 1996 vedrørende en dispensation fra bestemmelserne i bilag III i Rådets direktiv 91/439/EØF (Tekst af betydning for EØS) (96/427/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/439/EØF af 29. juli 1991 om kørekort (1), særlig artikel 7, og

ud fra følgende betragtninger:

I artikel 7, stk. 3, fastslås, at medlemsstaterne med Kommissionens samtykke kan fravige bestemmelserne i bilag III om mindstekrav med hensyn til fysisk og psykisk egnethed til at føre motorkøretøj;

disse bestemmelser er forenelige med udviklingen i lægevidenskaben og med de i dette bilag fastlagte principper;

i bilag III, punkt 6.3, præciseres det, at den, der anmoder om udstedelse eller fornyelse af kørekort, skal, eventuelt med korrigerende briller, have en synsstyrke på begge øjne på mindst 0,8 på det bedste øje og mindst 0,5 på det dårligste øje;

er værdierne på 0,8 og 0,5 opnået ved hjælp af korrigerende briller, skal den ikke-korrigerede synsstyrke på hvert af øjnene være 0,05, eller korrektionen af den mindst krævede synsstyrke (0,8 og 0,5) skal være opnået ved hjælp af brilleglas, hvis styrke ikke må overstige plus eller minus 4 dioptrier, eller ved hjælp af kontaktlinser (ikke-korrigeret syn = 0,05). Korrektionen skal kunne tåles;

ifølge punkt 6.3 må kørekort hverken udstedes eller fornyes, hvis aspiranten eller føreren ikke har et normalt binokulart synsfelt, eller hvis han lider af dobbeltsyn (diplopi);

ifølge punkt 6.3 i bilag III, er den maksimale tilladte styrke i brilleglas for førere i gruppe 2 plus eller minus 4 dioptrier, navnlig på grund af forstyrrelser af synsfeltet i tilfælde af kraftigere styrke, men moderne teknik og materialer har imidlertid gjort det muligt at fremstille glas på plus eller minus 8 dioptrier uden forstyrrelse af synsfeltet;

på adskillige medlemsstaters opfordring og på baggrund af udviklingen inden for lægevidenskaben, finder Kommissionen det derfor rimeligt at give dispensation for bestemmelsen i punkt 6.3 vedrørende antallet af dioptrier i brilleglas for førere i gruppe 2 -

VEDTAGET FØLGENDE BESLUTNING:

Artikel 1

Medlemsstater kan tillade en værdi på plus eller minus 8 dioptrier i stedet for plus eller minus 4 dioptrier, såfremt synsstyrken på 0,8 og 0,5 opnås ved hjælp af korrigerende briller.

Artikel 2

Denne beslutning er rettet til medlemsstaterne.

Artikel 3

Denne beslutning træder i kraft på tredjedagen efter offentliggørelsen i De Europæiske Fællesskabers Tidende.

Udfærdiget i Bruxelles, den 10. juli 1996.

På Kommissionens vegne

Neil KINNOCK

Medlem af Kommissionen

(1) EFT nr. L 237 af 24. 8. 1991, s. 1.
RÅDETS AFGØRELSE af 28. maj 1996 om indgåelse af administrative ordninger for handelen med tekstilvarer mellem Det Europæiske Fællesskab og visse medlemmer af Verdenshandelsorganisationen (96/415/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113, sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har med en række medlemmer af Verdenshandelsorganisationen ført forhandlinger om administrative ordninger i form af godkendte protokollater eller noteudvekslinger, der som administrative ordninger som omhandlet i artikel 2, stk. 17, i WTO's aftale om tekstilvarer og beklædningsgenstande gengiver de relevante bestemmelser i de tidligere bilaterale aftaler om handel med tekstilvarer i forbindelse med multifiberarrangementet (MFA);

disse administrative ordninger for handelen med tekstilvarer bør godkendes -

TRUFFET FØLGENDE AFGØRELSE:

Artikel 1

De administrative ordninger for handelen med tekstilvarer mellem Det Europæiske Fællesskab og de tredjelande, der er opført i bilaget til denne afgørelse, godkendes herved på Fællesskabets vegne.

Teksten til de administrative ordninger for handelen med tekstilvarer er knyttet til denne afgørelse.

Artikel 2

Rådets formand bemyndiges herved til at udpege den (de) person(er), der er beføjet til at undertegne de administrative ordninger, der er omhandlet i artikel 1, med bindende virkning for Fællesskabet.

Udfærdiget i Bruxelles, den 28. maj 1996.

På Rådets vegne

R. SERRI

Formand

BILAG

Landefortegnelse

Argentina

Bangladesh

Filippinerne

Hongkong

Indien

Indonesien

Macao

Malaysia

Pakistan

Peru

Singapore

Sri Lanka

Sydkorea

Thailand
KOMMISSIONENS BESLUTNING af 14. juni 1996 om Fællesskabets tilskud til visse foranstaltninger til bekæmpelse af mund- og klovesyge i Albanien (Tekst af betydning for EØS) (96/368/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 13, og

ud fra følgende betragtninger:

Der er konstateret udbrud af mund- og klovesyge i Albanien; disse udbrud skete i præfekturet Korce og udgør en direkte fare for Fællesskabet og især for Grækenland;

Fællesskabet og FAO har foretaget en fælles inspektionsrejse til Albanien for at undersøge situationen; ifølge inspektionsrejsen konklusioner er det nødvendigt at yde de albanske myndigheder finansiel støtte til bekæmpelsen af sygdommen;

det er nødvendigt at stille vaccinationsdoser til rådighed for de albanske myndigheder for at sikre den nødvendige beskyttelse af de berørte dyr;

Fællesskabet bør finansiere en del af udgifterne til vaccinationen;

de aktioner, der er fastsat i nærværende beslutning, foretages i samarbejde med FAO's Europæiske Kommission for Bekæmpelse af Mund- og Klovesyge; udgifterne til vaccinationen vil i første række blive finansieret over »Finansfond nr. 911100/MTF/INT/003/EEC«;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Kommissionen træffer i samarbejde med FAO's Europæiske Kommission for Bekæmpelse af Mund- og Klovesyge de nødvendige foranstaltninger for at stille følgende til rådighed for de albanske myndigheder:

- i første omgang 200 000 doser vaccine af en type, der sikrer beskyttelse af modtagelige dyrearter (kvæg, svin, får og geder) mod den virus, der er identificeret i Albanien

- i anden omgang 400 000 doser vaccine som fastsat i første led.

2. Fællesskabet finansierer alle omkostninger ved den i stk. 1 omhandlede aktion (dog højst 600 000 ECU).

Artikel 2

1. Fællesskabet finansierer 50 % af udgifterne til vaccination, som de albanske myndigheder foretager under kontrol af FAO's Europæiske Kommission for Bekæmpelse af Mund- og Klovesyge og Fællesskabet.

2. Den i stk. 1 omhandlede aktion omfatter bl.a. indkøb og levering af:

- nødvendigt udstyr til vaccination (sprøjter, materiel til kølekæden, beskyttelsestøj osv.)

- desinfektionsmidler

- mærker til dyr.

3. Ved anvendelsen af nærværende artikel refunderer Kommissionen Finansfond nr. 911100/MTF/INT/003/EEC omkostningerne ved vaccination som omhandlet i artikel 1 (dog højst 10 000 ECU).

Artikel 3

Denne beslutning er rettet til medlemsstaterne.

Udfærdiget i Bruxelles, den 14. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.
RÅDETS AFGØRELSE af 11. juni 1996 om gennemførelse af artikel 8 i aftalen i form af brevveksling mellem Det Europæiske Økonomiske Fællesskab og Fyrstendømmet Andorra (96/366/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

I artikel 8, stk. 1, litra a), i aftalen i form af brevveksling mellem Det Europæiske Økonomiske Fællesskab og Fyrstendømmet Andorra (1), der blev undertegnet i Luxembourg den 28. juni 1990, fastsættes det, at Fyrstendømmet Andorra bemyndiger Fællesskabet til i en periode på fem år og længere, såfremt der ikke opnås enighed i henhold til litra b), på dets vegne at toldbehandle varer fra tredjelande, der er bestemt til fri omsætning i Fyrstendømmet Andorra;

i stk. 1, litra b), i samme artikel fastsættes det, at Fyrstendømmet Andorra efter udløbet af denne periode og inden for rammerne af artikel 20 forbeholder sig ret til at foretage toldbehandlingen i forbindelse med varers overgang til fri omsætning, efter at de kontraherende parter har givet deres samtykke;

Fyrstendømmet Andorra har anmodet om at udøve denne ret til at foretage toldbehandlingen i forbindelse med overgang til fri omsætning;

Rådet for Den Europæiske Union gav i en erklæring vedtaget den 30. oktober 1995 sit principielle samtykke til, at Fyrstendømmet Andorra udøver denne ret;

Rådet skal formelt fastlægge Det Europæiske Fællesskabs holdning som kontraherende part;

det er hensigtsmæssigt at fastsætte en frist, således at gennemførelsen af ovennævnte ret kan forberedes -

TRUFFET FØLGENDE AFGØRELSE:

Artikel 1

Det Europæiske Fællesskab ophører fra den 1. juli 1996 med på Fyrstendømmet Andorras vegne at toldbehandle varer fra tredjelande, der er bestemt til fri omsætning i Fyrstendømmet Andorra.

Udfærdiget i Luxembourg, den 11. juni 1996.

På Rådets vegne

W. VELTRONI

Formand

(1) EFT nr. L 374 af 31. 12. 1990, s. 16.
KOMMISSIONENS BESLUTNING af 3. maj 1996 om bemyndigelse af Sverige til at træffe strengere forholdsregler i tilfælde af, at der findes Avena fatua i sædekorn (Kun den svenske udgave er autentisk) (Tekst af betydning for EØS) (96/334/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/402/EØF af 14. juni 1966 om handel med sædekorn (1), senest ændret ved Kommissionens direktiv 95/6/EF (2), særlig artikel 14, stk. 1a,

under henvisning til Kommissionens direktiv 74/268/EØF af 2. maj 1974 om fastsættelse af særlige betingelser vedrørende indhold af Avena fatua i frø af foderplanter og i sædekorn (3), senest ændret ved direktiv 78/511/EØF (4),

under henvisning til anmodning fra Sverige, og

ud fra følgende betragtninger:

I de ovennævnte direktiver er der fastsat tolerancer for indholdet af Avena fatua i sædekorn;

de tillader dog medlemsstaterne at underkaste deres indenlandske frøavl strengere bestemmelser;

Sverige gør brug af denne beføjelse;

endvidere føres der en kampagne til udryddelse af Avena fatua i afgrøderne i denne medlemsstat;

ansøgermedlemsstaten bør derfor bemyndiges til at træffe strengere forholdsregler over for handel med frø med oprindelse i andre medlemsstater;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

Sverige bemyndiges til at foreskrive, at sædekorn ikke må forhandles på dets område, medmindre det ledsages af et officielt certifikat, der er udstedt i henhold til artikel 11 i direktiv 66/402/EØF og opfylder betingelserne i artikel 2 i direktiv 74/268/EØF.

Artikel 2

Sverige meddeler Kommissionen, fra hvilken dato og på hvilken måde den vil anvende bemyndigelsen i artikel 1. Kommissionen underretter de øvrige medlemsstater herom.

Artikel 3

Denne beslutning er rettet til Kongeriget Sverige.

Udfærdiget i Bruxelles, den 3. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. 125 af 11. 7. 1966, s. 2309/66.

(2) EFT nr. L 67 af 25. 3. 1995, s. 30.

(3) EFT nr. L 141 af 24. 5. 1974, s. 19.

(4) EFT nr. L 157 af 15. 6. 1978, s. 34.
KOMMISSIONENS BESLUTNING af 20. december 1995 om afslag på Østrigs anmodning om anvendelse af beskyttelsesforanstaltninger med hensyn til medicinalvarer fra Spanien (Kun den tyske udgave er autentisk) (96/321/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugal tiltrædelse, særlig artikel 379,

under henvisning til anmodning fra Østrig, og

ud fra følgende betragtninger:

Østrig har ved skrivelse af 30. november 1995 anmodet Kommissionen om tilladelse til i henhold til artikel 379 i tiltrædelsesakten at træffe beskyttelsesforanstaltninger for at råde bod på konsekvenserne af den i artikel 47 i tiltrædelsesakten omhandlede overgangsperiode for medicinalvarer fra Spanien, der i Østrig, men ikke i Spanien, er beskyttet af et produktpatent;

de østrigske myndigheder har i deres anmodning forsynet Kommissionen med de oplysninger, der er nødvendige for, at sidstnævnte kan vurdere, om anmodningen er velbegrundet;

de østrigske myndigheder begrunder deres anmodning med de økonomiske vanskeligheder, som det østrigske marked for medicinalvarer, ifølge samme myndigheder, vil løbe ind i når overgangsperioden omhandlet i tiltrædelsesaktens artikel 47 udløber den 7. oktober 1995; overgangsperiodens ophør vil medføre en betydelig stigning i parallelimporten fra Spanien;

artikel 379 repræsenterer en afvigelse fra et af traktatens grundprincipper, nemlig princippet om frie varebevægelser; ifølge Domstolens faste retspraksis skal den derfor fortolkes snævert;

i overensstemmelse med denne retspraksis og Kommissionens tidligere praksis kan artikel 379 derfor ikke finde anvendelse;

artikel 379 har til formål at gøre det muligt for bestemte økonomiske sektorer, der er ramt af alvorlige og måske vedvarende økonomiske vanskeligheder, at genskabe ligevægten og tilpasse sig fællesmarkedets økonomi;

en analyse af de økonomiske oplysninger, der er forelagt af de østrigske myndigheder, viser, at betingelserne for anvendelse af artikel 379 ikke er opfyldt; mere specifikt fremgår det af analysen, at medicinalindustrien i Østrig ikke står over for alvorlige og måske vedvarende økonomiske vanskeligheder; en stigning i importen fra Spanien af medicinalvarer, der er patenteret i Østrig, men ikke i Spanien, vil ikke i det lange løb, være så omfattende, at der vil kunne opstå alvorlige økonomiske vanskeligheder på det østrigske marked for medicinalvarer -

VEDTAGET FØLGENDE BESLUTNING:

Artikel 1

Den anmodning om beskyttelsesforanstaltninger, der er fremsat af Østrig i henhold til tiltrædelsesaktens artikel 379 for at råde bod på konsekvenserne af udløbet af den i tiltrædelsesaktens artikel 47 omhandlede overgangsperiode for medicinalvarer fra Spanien, der i Østrig, men ikke i Spanien, er beskyttet af et produktpatent, afslås.

Artikel 2

Denne beslutning er rettet til Republikken Østrig.

Udfærdiget i Bruxelles, den 20. december 1995.

På Kommissionens vegne

Mario MONTI

Medlem af Kommissionen